《次朱文公廓然亭韵》
宋代·李倜

清晨出西郊，危径甃滑石。
徐登九日山，眼观天地窄。
沧溟渺无涯，云林森削壁。
徙倚极遐观，感今怀往昔。
而我遂幽寻，尘事忽如失。
颀然隐君子，未审果何得。
磨崖古题名，半含苍藓碧。
日夕促归鞍，青山云乱白。

作者简介：李倜，号员桥，祖籍河南（今河南洛阳）。曾和朱熹诗。事见清康熙《南安县志》卷一八。